1.子曰:“学而时习之,不亦说乎?有朋自远方来,不亦乐乎?人不知而不愠,不亦君子乎?”(《学而》)2.曾子曰:“吾日三省(xǐng)吾身:为人谋而不忠乎?与朋友交而不信乎?传不习乎?”(《学而》) 3.子曰:“温故而知新,可以为师矣.”(《为政》) 4.子曰:“学而不思则罔(wǎng),思而不学则殆(dài).”(《为政》) 5.子曰:“由,诲汝知之乎!知之为知之,不知为不知,是知也.”(《为政》) 6.子曰:“见贤思齐焉,见不贤而内自省也.”(《里仁》) 7.子曰:“三人行,必有我师焉.择其善者而从之,其不善者而改之.”(《述而》) 8.曾子曰:“士不可以不弘毅,任重而道远.仁以为己任,不亦重乎?死而后已,不亦远乎?”(《泰伯》) 9.子曰:“岁寒,然后知松柏之后凋也.”(《子罕》) 10.子贡问曰:“有一言而可以终身行之者乎?”子曰:“其恕乎!己所不欲,勿施于人.”(《卫灵公》)